ສຫລ ລົງໂທດ ພວກສະໜັບສະໜຸນ ກຸ່ມລັດອິສລາມ ທາງດ້ານການເງິນ 
ສະຫະລັດ ​ໄດ້​ທຳການ​ລົງ​ໂທດ ​ຕໍ່ທັງ​ໝົດ 30 ບຸກຄົນ ​ແລະ​ກຸ່ມ​ຕ່າງໆ ​​ເພື່ອ​ປ້ອງ​ກັນ ​ບໍ່ໃຫ້ກຸ່ມລັດອິສລາມ ​ໃຊ້​ລະບົບ​ການ​ເງິນ​ຂອງ​ໂລກ ​ໃຫ້​ເປັນ​ປະ​ໂຫຍ​ດ.
ສະຫະລັດ ໄດ້ປະກາດໃນວັນອັງຄານວານນີ້ ການລົງໂທດທາງ ດ້ານການເງິນ ຕໍ່ບັນດາຜູ້ນຳລັດອິສລາມທີ່ສຳຄັນ ແລະຜູ້ທີ່ກ່ຽວ ຂ້ອງທາງດ້ານການເງິນ ແລະໄດ້ລະບຸຕົວບຸກຄົນ ແລະກຸ່ມຕ່າງໆ ໃຫ້ເປັນ ພວກນັກຕໍ່ສູ້ກໍ່ການຮ້າຍຕ່າງຊາດ ຕື່ມອີກດ້ວຍ ກະຊວງການເງິນ ແລະ ກະຊວງການຕ່າງປະເທດສະຫະລັດ ໄດ້ທຳການລົງໂທດຕໍ່ທັງໝົດ 30 ບຸກຄົນ ແລະກຸ່ມຕ່າງໆ ໃນອັນ ທີ່ເຈົ້າໜ້າທີ່ອາວຸໂສ ລັດຖະບານທ່ານໂອບາມາ ທ່ານນຶ່ງ ໄດ້ ອະທິບາຍວ່າ ເປັນການ   ໂດຍສະຫະລັດ ເພື່ອປ້ອງກັນ ບໍ່ໃຫ້ກຸ່ມ ລັດອິສລາມ ຈາກການໃຊ້ລະບົບການເງິນ ຂອງໂລກໃຫ້ເປັນປະໂຫຍດ ອັນນີ້ ແມ່ນເຊື່ອວ່າ ຈະເປັນການທີ່ສຳຄັນທີ່ສຸດຂອງສະຫະລັດ ທີ່ພະ ຍາຍາມ ເພື່ອຕັດການສະໜັບສະໜູນທາງການເງິນ ຕໍ່ກຸ່ມດັ່ງກ່າວ ກະຊວງການເງິນ ໄດ້ວາງມາດຕະການລົງໂທດ ຕໍ່ ບຸກຄົນສຳຄັນຂອງກຸ່ມລັດອິສລາມຈຳນວນ 15 ຄົນ ລວມທັງພວກທີ່ສະໜັບສະໜູນແລະ ພວກທີ່ອຳນວຍຄວາມສະດວກ ນຳດ້ວຍ ການລະບຸຊື່ດັ່ງກ່າວ ແມ່ນເພັ່ງເລັງໃສ່  ສະຖາບັນການເງິນຂອງກຸ່ມ ໂດຍການຍັບຍັ້ງ ບັນດາຜູ້ນຳຂອງກຸ່ມ ແລະ ພວກທີ່ອຳນວຍຄວາມສະດວກ ຈາກການນຳໃຊ້ລະບົບການເງິນຂອງສາກົນ ການກຳນົດນັ້ນຍັງຈະສະໜັບ ສະໜູນ ຍຸດທະສາດຂອງປະທານາທິບໍດີ ບາຣັກ ໂອບາມາ ເພື່ອຈະ  ອີງຕາມ ຖະແຫລງການສະບັບນຶ່ງຂອງກະຊວງການເງິນ ທ່ານ Adam Szubin ຮັກສາການ ແທນ ລັດຖະມົນຕີຊ່ວຍວ່າການ ຮັບຜິດຊອບດ້ານກໍ່ການຮ້າຍ ແລະສືບລັບການເງິນ ເວົ້າວ່າ ກະຊວງການເງິນ ໄດ້ວາງມາດຕະການລົງໂທດ ຕໍ່ບັນດາເຈົ້າໜ້າທີ່ ລັດອິສລາມ ຜູ້ທີ່ປະຕິບັດການຢູ່ໃນ ອັຟການິສຖານ ປາກິສຖານ ລີເບຍ ເຢເມັນ ແລະ ຕູນີເຊຍ ລວມຢູ່ໃນບຸກຄົນດັ່ງກ່າວ ທີ່ຕົນໄດ້ລົງໂທດຢູ່ໃນຊີເຣຍ ແມ່ນມີ ທ້າວ Aqsa Mahmood ສັນຊາດອັງກິດ ຜູ້ທີ່ຖືກກ່າວຫາວ່າ ຊ່ວຍເກນເອົານັກຮຽນຍິງ 3 ຄົນຈາກອັງກິດ ເມື່ອຕົ້ນປີນີ້ ເພື່ອຫລົບໜີ ອອກຈາກອັງກິດ ໄປເປັນເມຍຂອງພວກນັກຕໍ່ສູ້ລັດອິສລາມ